Musa al-Nuwayri

Ahmad Musa Al-Nuwayri bin Kamaruzaman (lahir 28 April 1994) merupakan seorang penggiat yang aktif dalam dunia kemanusiaan. Beliau juga dikenali sebagai sukarelawan dalam kerja-kerja kemasyarakatan di Malaysia dan luar negara.

 Kehidupan awal 
Ahmad Musa Al-Nuwayri dilahirkan pada tanggal 28hb April 1994 di Edinburgh, Scotland hasil perkahwinan Kamaruzaman bin Yusoff dan Zuryati binti Yasin. Pada ketika itu ayah beliau sedang melanjutkan pelajaran PHD di sana. Beliau juga merupakan anak kelima daripada lapan orang adik beradik.

 Pendidikan 
Beliau mendapat pendidikan awal di Sekolah Kebangsaan Jalan 3, Bandar Baru Bangi, Selangor serta Maahad Muhammadi Lelaki di Kota Bharu, Kelantan. Kemudiannya, beliau melanjutkan pelajaran dalam Sarjana Muda Syariah di Universiti Al-albayt, Jordan. Sewaktu di zaman universiti, Ahmad Musa telah memulakan kariernya dalam dunia kemanusiaan apabila telah berjaya membantu pelarian Syria di Jordan. 

Beliau meletakkan moto "Your Help Their Future" sebagai moto kehidupan lebih-lebih lagi dalam dunia kemanusiaan dan kepimpinan. Beliau berpandangan bahawa setiap perkara perlu dilaksanakan dengan sebaiknya sehingga ke akhir hayat.

 Kerja kemanusiaan 
Beliau kini giat meneruskan usaha-usaha untuk membantu nasib rakyat Syria, Palestin dan beberapa buah negara yang lain dengan mewujudkan beberapa buah sekolah di Syria, Turki dan Malaysia. Beliau juga percaya dengan wujudnya sistem pendidikan ini dapat memberikan peluang yang besar kepada mereka. 

Beliau dikenali sebagai anak muda yang mempunyai misi yang jelas untuk membantu masyarakat yang memerlukan bantuan. Ahmad Musa juga sering dijemput berucap dan berkongsi buah fikiran di dalam negara menerusi persidangan-persidangan serta perbincangan meja bulat. 

Atas kejayaan mengasaskan beberapa inisiatif dalam misi kemanusiaan ini, beliau telah diberi pengiktirafan apabila telah ditemu ramah oleh Syarikat British Publish House untuk penerbitan buku ensiklopedia yang bertajuk  Successful People In Malaysia & Singapore.

Kekanda kepada Ahmad Musa iaitu Muhammad Nadir Al-Nuri bin Kamaruzaman (Nadir Al-Nuri) juga bergiat aktif dalam dunia kemanusiaan sebagai seorang aktivis kemanusiaan Malaysia yang menetap di Semenanjung Gaza, Palestin. Beliau merupakan pengasas dan Ketua Pegawai Eksekutif kepada pertubuhan bukan kerajaan yang dipanggil Persatuan Cinta Gaza Malaysia (CGM). Pada tahun 2021, beliau turut menjadi pengasas bersama pertubuhan MyAqsa Defenders. 

 Flotila Gaza 
Pada September 2025, Musa menyertai Flotila Sumud Dunia bersama-sama rakyat Malaysia dari kumpulan Sumud Nusantara.

 Anugerah & pengiktirafan 

 Successfull People In Malaysia and Singapore. 
 Anugerah Buku Negara 2017 - Kategori Anugerah Industri Buku (Novel Kemanusiaan Terbaik).

 Aktivis kemanusiaan & kemasyarakatan 

 Ketua Pegawai Strategik - Persatuan Cinta Syria Malaysia
 Supreme Council , My Aqsa Defender Capital - Director 
 Pertubuhan Pembela Al Aqsa Malaysia - Ahli Jawatankuasa 
 Sekolah KITA III - Board of Director

 Projek Kemanusiaan Malaysia - Antarabangsa 

 Sekolah KITA I, Mafraq, Jordan 
 Sekolah KITA II, Afrin, Syria 
 Sekolah KITA III, Bangi, Malaysia 
 Ruang KITA (Sekolah Kabin), Mafraq, Jordan 
 Medical Village, Beqaa, Lubnan 
 My Syria Kampung KITA, Tal Abyad, Utara Syria 
 Solar Untuk Suria, Beqaa Bar Elias, Lubnan
 My Syria Water Project, Tal Abyad, Tukri-Syria
 Medical Village Clinic, Beqaa Valley, Lubnan 

 Bibliografi 

 Musa Al-Nuwayri (2016). Lelaki Terakhir Menangis Di Bumi. Bangi: Cinta Syria Malaysia. ISBN-13: 978-967-0723-47-1

 Rujukan 

 Berita Harian, 13 Februari 2018, CSM tubuh pusat bimbingan bantu kanak-kanak Syria 
 Getaran News, 25 April 2022, Penglibatan Artis Dalam Aktiviti Kemanusiaan, Dapat Salur Maklumat Tepat . 
 UUM Today, Noh Hujan dan Musa Nuwayri kongsi pengalaman misi kemanusiaan
 Kosmo, Nurul Izzati Zain, 24 Februari 2023, Gempa Turkiye: Mangsa kelaparan tunggu makanan tiba
Kategori:Aktivis Malaysia
Kategori:Peserta Flotila Sumud Dunia